
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	22 februarie 2011

	Nr.
	27/56


RAPORT

asupra

proiectului de Lege pentru modificarea alin.(2) al art.19 din Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice

(PLx 556/2010)
şi

a proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice
(PLx 732/2010)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond, în procedură obişnuită, a proiectului de Lege pentru modificarea alin.(2) al art.19 din Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice (PLx 556/2010) şi a proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice (PLx 732/2010), trimise comisiei cu adresele nr. PLx 556 din 9 noiembrie 2010, respectiv nr. PLx 732 din 24 noiembrie 2010. 

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ (nr.370/06.04.2010 şi nr.885/08.07.2010)

· avizele Comisiei juridice, de disciplină şi imunităţi (nr.31/921/16.11.2010 şi nr.31/1101/08.12.2010)

· avizele Comisiei pentru egalitatea de şanse între femei şi bărbaţi (nr.37/804/17.11.2010 şi nr.37/900/10.12.2010)
· avizele Comisiei pentru drepturile omului, culte şi problemele minorităţilor naţionale (nr.25/714/17.11.2010 şi nr.25/764/15.12.2010)
· punctele de vedere ale Guvernului (nr.1596/21.06.2010 şi nr.2454/24.09.2010).


Ambele proiecte au ca obiect de reglementare modificarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, în scopul adaptării prevederilor legii la necesităţile curente privind drepturile pensionarilor şi modul de organizare de la nivelul Consiliului Naţional al Persoanelor Vârstnice.

Comisia propune Plenului Camerei Deputaţilor adoptarea cu amendamente a proiectului de Lege cu 
nr.PLx 732/2010 şi respingerea proiectului de Lege cu nr.PLx 556/2010. 
Motivarea respingerii proiectului de lege cu nr.PLx 556/2010 are la bază faptul că modificarea preconizată este preluată ca amendament în forma adoptată de comisie a proiectului cu nr.PLx 732/2010.
Ambele  proiecte fac parte din categoria legilor ordinare, conform prevederilor art.73 alin.(1) din Constituţia României, republicată.

La dezbaterile care au avut loc în şedinţa comisiei din 16 februarie 2011 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:

· d-l Nicolae Ivăşchescu – Secretar de Stat
· d-na Adelina Rădulescu – consilier superior

· d-l Florin Dragomir – consilier superior.

La lucrările comisiei au fost prezenţi 28 deputaţi, din totalul de 30 membri ai comisiei.


Raportul comisiei a fost adoptat cu majoritate de voturi (2 abţineri).
Proiectele de legi au fost adoptate de Senat în şedinţele din 6 octombrie 2010, respectiv 17 noiembrie 2010. 

Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
Comisia propune adoptarea cu amendamente a proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice (PLx 732/2010), după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază
	Forma

adoptată de Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice


	Lege pentru modificarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice

Autori: membrii comisiei


	Pentru respectarea normelor de tehnică legislativă.

	2. 
	__
	Articol unic. – Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.304 din 8 mai 2009, se modifică şi se completează după cum urmează:


	Articol unic. – Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.304 din 8 mai 2009, se modifică după cum urmează:

Autori: membrii comisiei
	Pentru respectarea normelor de tehnică legislativă.

	3. 
	Art. 4 lit.i)

Consiliul Naţional al Persoanelor Vârstnice are, în principal, următoarele atribuţii:
................................................
i) îl informează pe Preşedintele României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, în legătură cu aspecte ce privesc riscurile şi situaţia de criză în care se găsesc unele persoane vârstnice;

................................................
	1. La articolul 4, litera i) va avea următorul cuprins:
i) îl informează semestrial şi ori de câte ori este nevoie pe Preşedintele României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, precum şi conducerile celor două Camere ale Parlamentului în legătură cu aspecte ce privesc riscurile şi situaţia de criză în care se găsesc unele persoane vârstnice;

	1. La articolul 4, litera i) se modifică şi va avea următorul cuprins:

“i) informează semestrial şi ori de câte ori este nevoie pe Preşedintele României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, precum şi conducerile celor două Camere ale Parlamentului în legătură cu aspecte ce privesc riscurile şi situaţia de criză în care se găsesc unele persoane vârstnice;”
Autor: d-l deputat Kerekes Karoly


	Pentru respectarea normelor de tehnică legislativă.
Pentru o formulare mai clară.

	4. 
	Art.13. - Membrii comisiei permanente a Consiliului Naţional al Persoanelor Vârstnice se desemnează dintre persoanele prevăzute la art. 5 lit. b) şi c), astfel încât organizaţiile centrale reprezentative ale pensionarilor să aibă în mod obligatoriu câte un reprezentant.


	2. Articolul 13 va avea următorul cuprins:

“Art.13. - Membrii comisiei permanente a Consiliului Naţional al Persoanelor Vârstnice reprezintă persoanele prevăzute la art. 5 lit. b) şi c), astfel încât organizaţiile centrale reprezentative ale pensionarilor să aibă în mod obligatoriu câte un reprezentant.”

	2. Articolul 13 se modifică şi va avea următorul cuprins:

Nemodificat 
	Pentru respectarea normelor de tehnică legislativă.

	5. 
	Art.19 alin.(2)

(2) Comisia permanentă asigură conducerea Consiliului Naţional al Persoanelor Vârstnice în intervalul dintre şedinţele plenului şi adoptă hotărâri cu votul a cel puţin două treimi din numărul membrilor săi, urmând ca acestea să fie ratificate ulterior de către plen.


	3. La articolul 19, alineatele (2) va avea următorul cuprins:
“(2) Comisia permanentă asigură conducerea Consiliului Naţional al Persoanelor Vârstnice în intervalul dintre şedinţele plenului şi adoptă hotărâri cu majoritatea simplă de voturi, urmând ca acestea să fie ratificate ulterior de către plen.”

	3. La articolul 19, alineatul (2) se modifică şi va avea următorul cuprins:

“(2) Comisia permanentă asigură conducerea Consiliului Naţional al Persoanelor Vârstnice în intervalul dintre şedinţele plenului şi adoptă hotărâri cu majoritate calificată de voturi, urmând ca acestea să fie ratificate ulterior de către plen.”
Autori: membrii Comisiei


	Pentru respectarea normelor de tehnică legislativă.
Pentru flexibilizarea activităţii CNPV, dar într-o măsură responsabilă şi echilibrată.

	6. 
	Art.19 alin.(3)
(3) Comisia permanentă se întruneşte în şedinţe de lucru cel puţin o dată pe lună şi are următoarele atribuţii principale:

...............................................
b) adoptă hotărâri între sesiunile plenului, în prezenţa preşedintelui şi a cel puţin 8 membri;

c) soluţionează problemele curente apărute între sesiunile plenului;

e) aprobă statul de funcţii şi structura organizatorică a secretariatului tehnic.


	4. La articolul 19 alineatul (3), literele b), c) şi e) vor avea următorul cuprins:
“b) adoptă hotărâri între sesiunile plenului, în prezenţa preşedintelui şi cu majoritate simplă de voturi dintre membrii comisiei permanente;

c) soluţionează problemele curente apărute în timpul sesiunilor plenului;

e) aprobă statul de funcţii şi structura funcţional-organizatorică a secretariatului tehnic.”

	Punctul 4 se elimină.

Autor: d-l deputat Kerekes Karoly
	Formularea textului actual al legii este mai clară.

Propunerea de modificare ar crea necorelări ale textului cu alte prevederi din lege.

	7. 
	Art.28 alin.(2)

(2) În sensul prezentei legi, prin organizaţie centrală reprezentativă a pensionarilor se înţelege organizaţia care îndeplineşte cumulativ următoarele condiţii:

a) are minimum 75.000 de membri cotizanţi;

................................................
c) desfăşoară în mod constant acţiuni de ajutorare a persoanelor vârstnice dezavantajate.


	5. La articolul 28 alineatul (2), literele a) şi c) vor avea următorul cuprins:
“a) are minimum 70.000 de membri cotizanţi;

................................................
c) desfăşoară lunar, prin intermediul filialelor din evidenţa sau a membrilor cotizanţi, în mod organizat, acţiuni de ajutorare a persoanelor vârstnice dezavantajate, conform propriilor statute.”

	Punctul 5 se elimină.

Autor: d-l deputat Kerekes Karoly
	Micşorarea numărului de membri cotizanţi la 70.000 nu este semnificativă pentru o organizaţie cu reprezentare naţională.

Planificarea şi organizarea activităţilor de ajutorare a persoanelor defavorizate rămân atributul fiecărei organizaţii, fără a putea fi impusă ca o condiţionalitate, în condiţiile în care CNPV este constituit în scopul instituţionalizării dialogului social şi nu reprezintă o asociaţie de caritate.




PREŞEDINTE,





SECRETAR,







Victor Paul Dobre




Kerekes Karoly

Întocmit,

Consultant parlamentar Lidia VLĂDESCU









1/8
PAGE  
8/8

[image: image1.png]